Vrug van die Gees Archives - Bybelskool vir Bereane
Tag Archives: Vrug van die Gees
September 6, 2017 nati@stander.co.za
Hierdie Spreuk in vandag se leesstukkie het baie getref: "'n Geduldige mens het meer waarde as 'n bedrewe vegter, 'n mens met selfbeheersing meer as iemand wat 'n stad inneem". (Spr 16:32)
Ek moet so dikwels uiters moeilike gesprekke hanteer. Nog nooit, en ek bedoel nog nooit, het dit my gehelp as ek ongeduldig met iemand raak nie. En nou praat ek nie van humeure verloor en skree en te kere gaan nie. Ek praat sommer van om myself net te vererg.
Die oomblik as jy ongeduld toon, word jy deel van die probleem en nie die oplossing nie. Niemand het nog ooit homself verwyt dat hy in 'n taai situasie geduldig gebly het nie. Daarteenoor, elke keer wat ek ongeduldig geraak het, is ek spyt daaroor.
Ek bid dat die Heilige Gees my hierin sal bystaan. Geduld is immers deel van die vrug van die Gees omdat dit 'n kenmerk van Jesus se karakter is.